மடங்கு விகித விதி
[[வேதியியல்|வேதியியலில்]], '''மடங்கு விகித விதி''' (''Law of multiple proportions'') என்பது அணுக்கோட்பாட்டை நிறுவுவதற்கு உதவும் அடிப்படை விகிதவியல் விதிகளான [[திணிவுக் காப்பு விதி]] மற்றும் [[அறுதி விகிதசம விதி]] ஆகியவற்றோடு இயைந்த விதிகளுள் ஒன்றாகும். இவ்விதி சில நேரங்களில் இக்கூற்றைக் கண்டுபிடித்த [[பிரித்தானியர்]] [[ஜான் டால்ட்டன்]] பெயரால் டால்டனின் விதி எனவும் அழைக்கப்படுகிறது.&lt;ref&gt;{{cite web|last=Helmenstine|first=Anne|title=Law of Multiple Proportions Problem|url=http://chemistry.about.com/od/workedchemistryproblems/a/law-of-multiple-proportions-problem.htm|work=1|accessdate=31-01-2012}}&lt;/ref&gt;&lt;ref name=Holmgren&gt;http://groups.molbiosci.northwestern.edu/holmgren/Glossary/Definitions/Def-L/law_multiple_proportions.html&lt;/ref&gt; இவர், 1808 ஆம் ஆண்டில், இந்த விதியை அவருடைய ”வேதியியல் தத்துவத்தின்  புதிய அமைப்பு” என்ற நுாலின் முதல் தொகுதியின்  முதல்  பகுதியில் வெளியியட்டார்.&lt;ref&gt;[//web.lemoyne.edu/~giunta/ea/daltonann.html Elements and Atoms: Chapter 7 Atoms of Definite Weight: Dalton] from Classic Chemistry (Selected Classic Papers from the History of Chemistry) compiled by Carmen Giunta&lt;/ref&gt; விதியானது பின்வருமாறு:
 
 இரண்டு [[தனிமம்|தனிமங்கள்]] சேர்ந்து ஒன்றுக்கு மேற்பட்ட [[வேதிச் சேர்மம்|வேதிச் சேர்மத்தைத்]] தரும் வினையில் குறிப்பிட்ட நிறையுள்ள முதல் தனிமத்தோடு சேரும் இரண்டாவது தனிமத்தின் நிறை இவற்றுக்கிடையேயான நிறை விகிதமானது எளிய முழு எண்களின்வடிவத்தில் இருக்கும்.&lt;ref name=Holmgren/&gt;
 
 உதாரணமாக, கார்பனானது ஆக்சிசனுடன் வெவ்வேறு விகிதத்தில் இணைந்து இரு வேறு [[ஆக்சைடு]]களைத் தரும் என்பதை டால்டன் அறிவார். குறிப்பிட்ட நிறையுள்ள கார்பனானது, உதாரணமாக 100 கிராம் எனில், 133 கிராம் ஆக்சிசனுடன் வினைபுரிந்து ஒரு வகை ஆக்சைடையும், அல்லது 266&amp;nbsp;கிராம் ஆக்சிசனுடன் வினைபுரிந்து மற்றைய வகை ஆக்சைடையும் தருகின்றன. 100 கிராம் கார்பனடன் வினைபடும் ஆக்சிசனின் நிறை விகிதமானது 266:133 = 2:1 ஆகும். அதாவது, எளிய முழு எண்களின் விகிதமாக உள்ளது.&lt;ref&gt;Petrucci R.H., Harwood R.S. and Herring F.G. ''General Chemistry'' (8th ed., Prentice Hall 2002) p.37 {{ISBN|0-13-014329-4}}&lt;/ref&gt; டால்ட்டன் தனது அணுக்கொள்கையில் இந்த முடிவு குறித்து பின்வருமாறு விளக்குகிறார்: அதாவது, ஒரு [[கார்பன்]] அணுவுடன் ஒரு [[ஆக்சிசன்]] அணு மற்றும் ஒரு கார்பன் அணுவுடன் இரண்டு ஆக்சிசன் அணு ஆகிய விதங்களில் சேர்ந்த இரண்டு ஆக்சைடுகள் உருவாகின்றன என்கிறார்.  நவீனக்  குறியீடுகளின்படி, முதலாவது CO ([[கார்பனோராக்சைடு]]) மற்றும் இரண்டாவதானது CO&lt;sub&gt;2&lt;/sub&gt; ([[கார்பனீராக்சைடு]]) ஆகும்.
 
 ஜான் டால்ட்டன் தனது கண்டுபிடிப்புகளை 1804 ஆம் ஆண்டில் முதன் முதலாக வெளியிட்டார்.&lt;ref&gt;http://www.britannica.com/EBchecked/topic/397165/law-of-multiple-proportions&lt;/ref&gt; ஒரு சில ஆண்டுகளுக்கு முன்னதாக, [[பிரான்சு]] நாட்டின் வேதியியலாளர் யோசப் பிரௌஸ்ட் என்பவர் அறுதி விகிதசம விதியை வெளியிட்டிருந்தார். இந்த விதியானது பின்வருமாறு; “தனிமங்களானவை சேர்மங்களை உருவாக்கும் போது ஒரு குறிப்பிட்ட நிறை விகிதத்திலேயே இணைகின்றன” மேலும், [[அந்துவான் இலவாசியே]] [[திணிவுக் காப்பு விதி]]யை நிரூபித்திருந்ததும் டால்ட்டனுக்கு உதவிகரமாக இருந்தது எனலாம். விகிதங்கள் குறித்த இந்த எண் மதிப்புகளை கவனமாக பரிசீலனை செய்ததே ஜான் டால்ட்டனுக்கு மடங்கு விகித விதியை முன்மொழிய வழிசெய்தது எனலாம். பிந்தைய ஆண்டுகளில் இவர் முன்மொழிந்த [[அணுக் கோட்பாடு|அணுக்கோட்பாட்டை]] நோக்கிய முக்கியமான படியாக இந்த விதி திகழ்கிறது. மேலும், இது சோ்மங்களுக்கான [[மூலக்கூற்று வாய்பாடு]] உருவாவதற்கான அடிப்படையாகவும் அமைந்தது.
 
 [[ஈத்தேன்]] (C&lt;sub&gt;2&lt;/sub&gt;H&lt;sub&gt;6&lt;/sub&gt;) மற்றும் [[புரொப்பேன்]] (C&lt;sub&gt;3&lt;/sub&gt;H&lt;sub&gt;8&lt;/sub&gt;)ஆகியவற்றை ஒப்பீடு செய்வது இந்த விதியை விளக்குவதற்கான மற்றுமொரு உதாரணமாகத் திகழ்கிறது. 1கிராம் கார்பனுடன் ஈத்தேன் உருவாவதற்காக இணையும் ஐதரசனின் நிறையானது 0.252 கிராமாகவும், புரோப்பேன் உருவாவதற்கான ஐதரசனின் நிறையானது 0.224 கிராமாகவும் உள்ளது. இந்த நிறைகளின் விகிதமானது 9:8 என்ற எளிய முழு எண்களாக உள்ளது.
 
 == வரம்புகள் ==
 மடங்கு விகித விதியானது எளிய சேர்மங்களுக்கு சிறப்பாக விளக்கமளிக்கிறது. உதாரணமாக, ஒருவர் [[நீரகக்கரிமம்|ஐதரோகார்பன்கள்]] [[டெக்கேன்]] (மூலக்கூற்று வாய்பாடு C&lt;sub&gt;10&lt;/sub&gt;H&lt;sub&gt;22&lt;/sub&gt;) மற்றும் அன்டெக்கேன் (C&lt;sub&gt;11&lt;/sub&gt;H&lt;sub&gt;24&lt;/sub&gt;), ஆகியவற்றை எடுத்துக் கொண்டு இந்த விதியை விளக்க முற்பட்டால் 100 கிராம் கார்பன் 18.46 கிராம் ஐதரசனுடன் வினைபட்டு டெக்கேனையும்,18.31 கிராம் ஐதரசனுடன் வினைபட்டு அன்டெக்கேனையும் உருவாக்குகிறது. இவற்றில் இந்த இரு வினையிலும் வினைபுரியும் ஐதரசனின் நிறைகளின் விகிதமானது 121:120 ஆக உள்ளது. இதை எளிய முழு எண்கள் என்ற வார்த்தையைப் பயன்படுத்தி விளக்குவது சற்றே முரணாகத் தெரிகிறது.
 
 இந்த விதியானது விகிதவியலுக்கு ஒவ்வாத சேர்மங்கள் மற்றும் [[பலபடி]]கள் மற்றும் சில்படிமங்கள்  ஆகியவற்றின் வினைகளை விளக்குவதில் தோல்வியடைகிறது.
 
 == மேற்கோள்கள் ==
 {{Reflist}}
 
 [[பகுப்பு:இயற்பியல் வேதியியல்]]
 [[பகுப்பு:விகிதவியல்]]